विज्ञान, धर्म नहीं है। धर्म आस्था पर आधारित है और आस्था को साक्ष्य की आवश्यकता नहीं होती । धर्म रहस्यमय है, जबकि विज्ञान रहस्योद्घाटन। विज्ञान का क्षेत्र विस्तृत होता जाता है। उसमें मानवता द्वारा स्वयं के मूल और उद्देश्य की खोज करने का उद्यम है, एक अद्भुत प्रयास है। कोई ज़रूरी नहीं कि विज्ञान हर बात को साबित करे, प्रयत्न करना उसका काम है। साबित कर सका तो ठीक वर्ना किसी भी बात को सिर्फ मान कर निष्क्रिय बैठ जाना, विज्ञान का उद्देश्य नहीं।